Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 96/14/7712	Svidník, 4.6.2014
EEČ : 2-60-33-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 66,00 € 
b.	Suma odovzdaná štátu na peňažnú pomoc obetiam trestnej činnosti: 66,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-64/GE-SK-2014.
dňa 13.02.2014 v čase okolo 09.00 hod. v katastrálnom území mesta XXXXX, časť Francovce, okr. Svidník, v lesnom poraste č. 397, EKN 1642/13 patriacom do lesného pôdneho fondu, bez príslušného povolenia porezali drevnú hmotu z odlomeného stromu buk a nachystali 3 prm siahovice a 1,5 prm tenkej drevnej hmoty v celkovom množstve 2,43 m3, čím XXXXX republiky, š.p. Banská Bystrica spôsobili škodu vo výške 63,18 eur, 

Odôvodnenie: 
	Uznesením Obvodného oddelenia PZ v Giraltovciach zo dňa 03.03.2014 ČVS: ORP-64/GE-SK-2014 boli XXXXX a XXXXX obvinení z prečinu krádeže podľa § 212 ods. 2 písm. d/ Tr. zák. spáchaného formou spolupáchateľstva podľa § 20 Tr. zák., ktorého sa mali dopustiť na skutkovom základe uvádzanom vyššie. 
	Dňa 24.04.2014 policajt poverený vykonaním skráteného vyšetrovania predložil vyšetrovací spis s návrhom na podanie obžaloby. Jeho preskúmaním som zistil, že prichádza do úvahy ukončenie veci postupom podľa § 220 ods. 1 Tr. por., preto som ju dňa 28.04.2014 predložil probačnému a mediačnemu úradníkovi tunajšieho súdu, pred ktorým obaja obvinení a poškodený dňa  02.06.2014 uzatvorili zmier, v rámci ktorého obvinení vyhlásili, že spáchali skutok, za ktorý sú trestne stíhaní a že toto vyhlásenie vykonali vážne, slobodne a zrozumiteľne. Obivnení ešte pred uzatvorením zmieru poškodenému spôsobenú škodu v celom rozsahu uhradili.
	Obvinení spoločne zložili na účet tunajšej prokuratúry sumu vo výške 66,- eur určenú na pomoc obetiam trestnej činnosti. Táto suma je primeraná závažnosti spáchaného skutku ako aj osobe obvinených a ich finančným možnostiam.
	Tak obvinení ako aj poškodený vyslovili súhlas so schválením zmieru a zastavením trestného stíhania.
	Obaja obvinení sú v mieste bydliska hodnotení kladne, súdne trestaní v posledných desiatich rokoch neboli.
	Podľa § 220  ods. 1 Tr.por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlási, že spáchal skutok, za ktorý je trestne stíhaný a nie sú dôvodné  pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola trestným činom spôsobená alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zložil na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob  rozhodnutia za dostačujúci.
	Pretože v danom prípade boli splnené zákonné podmienky pre postup podľa citovaného ustanovenia, rozhodol som vo veci tak, ako sa uvádza vo výroku uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor